Diari Oficial de la Generalitat Valenciana


Sumari del DOGV 6888, del 24-10-2012 (2012/9734)

RESOLUCIÓ de 19 d'octubre de 2012, de la consellera d'Educació, Formació i Ocupació, per la qual s'incrementa el crèdit que ha de finançar l'assignació econòmica per als centres de titularitat de la Generalitat segons s'establix mitjançant la Resolució de 12 d'abril de 2012, de la Conselleria d'Educació, Formació i Ocupació, per la qual es convoca el programa experimental per a incrementar l'èxit escolar i reduir l'abandó escolar prematur a través de la posada en marxa de contractes programa subscrits entre els centres educatius i l'Administració educativa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6888

Data del DOGV
:   24-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9734


Data del document
:   19-10-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 d'octubre de 2012, de la consellera d'Educació, Formació i Ocupació, per la qual s'incrementa el crèdit que ha de finançar l'assignació econòmica per als centres de titularitat de la Generalitat segons s'establix mitjançant la Resolució de 12 d'abril de 2012, de la Conselleria d'Educació, Formació i Ocupació, per la qual es convoca el programa experimental per a incrementar l'èxit escolar i reduir l'abandó escolar prematur a través de la posada en marxa de contractes programa subscrits entre els centres educatius i l'Administració educativa. [2012/9734]  
 La Resolució de 12 d'abril de 2012, de la Conselleria d'Educació, Formació i Ocupació, per la qual es va convocar el programa experimental per a incrementar l'èxit escolar i reduir l'abandó escolar prematur a través de la posada en marxa de contractes programa subscrits entre els centres educatius i l'Administració educativa (DOCV núm. 6759, de 23.04.2012), en el seu apartat nou, punt 1, establia com un dels compromisos de l'Administració educativa el de dotar els centres dels recursos humans i econòmics complementaris necessaris per a l'aplicació de les diferents mesures acordades en el pla d'actuació.  
 Aprovat i publicat l'Acord de 7 de setembre de 2012, del Consell, pel qual s'autoritzen modificacions en el pressupost de la Conselleria d'Educació, Formació i Ocupació (DOCV núm. 6865, de 19.09.2012), en l'apartat segon, s'autoritza generar crèdit en l'aplicació pressupostària 18.76.32.409.86.5.  
 En aplicació del que establix l'apartat dotze, punt 4, de l'anteriorment esmentada Resolució de 12 d'abril de 2012, atés que en estos moments hi ha disponibilitat pressupostària en la línia 28.33.27.030.43.9, es pot incrementar el finançament del programa experimental en l'actuació «Seguiment i suport a centres que desenrotllen actuacions encaminades a evitar i disminuir l'abandó escolar».  
 En virtut d'això, i fent ús de les facultats que em conferix el Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, vista la proposta de la directora general d'Innovació, Ordenació i Qualitat Educativa, de data 25 de setembre de 2012, i de conformitat amb esta, resolc:  
   
 Primer  
 Incrementar la quantia del crèdit destinat a finançar l'assignació econòmica dels centres de titularitat de la Generalitat convocats mitjançant la resolució de 12 d'abril de 2012, de la Conselleria d'Educació, Formació i Ocupació, per la qual es convoca el programa experimental per a incrementar l'èxit escolar i reduir l'abandó escolar prematur a través de la posada en marxa de contractes programa subscrits entre els centres educatius i l'Administració educativa, i donar publicitat del crèdit pressupostari resultant, amb càrrec al programa pressupostari 421.50, Avaluació, Innovació, Qualitat Educativa i Formació del Professorat.  
 Denominació: «Seguiment i suport a centres que desenrotllen actuacions encaminades a evitar i disminuir l'abandó escolar».  
 Aplicació pressupostària: 02.22.30.105.64.5  
 Consignació pressupostària inicial: 850.000 €.  
 Consignació pressupostària actual: increment de 850.000 €, passant de 850.000 € a un total d'1.700.000 €.  
 Procedència: aportacions del Ministeri d'Educació, Cultura i Esport.  
   
 Segon  
 Publicar la present resolució en el Diari Oficial de la Comunitat Valenciana.  
   
 València, 19 d'octubre de 2012.- La consellera d'Educació, Formació i Ocupació: María José Catalá Verdet.